**Tesla Roadster** je elektromobil od automobilky Tesla Motors, vyrábaný od roku 2008 až do 2012. Celkovo bolo vyrobených 2400 kusov modelu Roadster.

V roku 2007 po trojročnom vývoji predstavila firma Tesla model Tesla Roadster – dvojmiestny športový elektromobil s jedným elektromotorom (približne o veľkosti melónu) s maximálnym výkonm 185 kW s dvojstupňovou prevodovkou ktorá prenáša točivý moment na zadnú nápravu.

Ako zdroj energie slúži 6 831 kusov bežných Lítiových-Ionovných akumulátorov ktoré sa používaju napríklad v notebookoch s celkovou kapacitou cca 53 kWh, ktoré sa privádzajú v napätí 400 V na elektromotor. Všetky akumulátory vážia spolu cca 450 kg. Výrobca zaručuje dojazd do 320 km, čo je vhodné pre každodennú dopravu mnohých zákazníkov. Po prejdení tejto vzdialenosti sa musia akumulátory znova nabiť, čo trvá približne 3,5 hodín. Celkove by mali akumulátory vystačiť na jazdu 160 000 km, po čom sa zníži ich kapacita na 80% ich pôvodnej kapacity.

V roku 2012 bola výroba ukončená a spoločnosť Tesla Motors pokračovala vo výrobe elektromobilov, modelom Tesla Model S.

Pohon
-----

Roadster je poháňaný vzduchom chladeným, trojfázovým, 4 pólovým, indukčným elektromotorom, s maximálnym výkonom 248 koní (185 kW). Maximálny krútiaci moment je vďaka charakteristike elektromotorov, konštantný od 0-6000 ot./min.

Prevodovka je jednorýchlostná s pevným prevodovým pomerom (8.2752:1). Je vybavená parkovacím mechanizmom a olejovým čerpadlom mazania. 

|  |
| --- |
| **Elektromotor** |
|
| Model | Max.výkon | Max. krútiaci moment | Max.rýchlosť | 0-100 | Max.otáčky | Rok |
| Roadster | 248 k (185 kW) pri 4400-6000 ot./min | 270Nm pri 0-6000 ot./min | 201km/h | 3.9s | 14 000 ot./min | 2008-2012 |
| Sport | 288 k (215 kW)pri 4400-6000 ot./min | 380Nm pri 0-5100 ot./min | 201km/h | 3.7s | 14 000 ot./min | 2009-2012 |

Dojazd
------

Podľa klasifikácie EPA, bolo vozidlo schopné priemerného dojazdu 372km v meste, 360km na diaľnici a 365km v kombinovanej premávke. Výrobca garantuje dojazd do 320 km, čo je vhodné pre každodennú dopravu mnohých zákazníkov. Po prejdení tejto vzdialenosti sa musia akumulátory znova nabiť, čo trvá približne 3,5 hodín. Celkove by mali akumulátory vystačiť na jazdu 160 000 km, po čom sa zníži ich kapacita na 80% ich pôvodnej kapacity.

Galéria
-------

* Tesla Roadster zozaduTesla Roadster zozadu
* Tesla Roadster, konvenčný interiérTesla Roadster, konvenčný interiér
* Detail prednej častiDetail prednej časti
* Detail zadnej časti a batožinový priestorDetail zadnej časti a batožinový priestor
* Nabíjacia zásuvkaNabíjacia zásuvka

Tesla Roadster 2
----------------

Tesla Roadster 2 (2020)
16. novembra 2017 predstavila Tesla prototyp 2. generácie modelu Roadster. Ten ponúkne naozaj výnimočné špecifikácie. Vďaka 3 elektromotorom a krútiacemu momentu 10 000 Nm zrýchli z 0 na 100 km/h len za 1,97 sekundy a dosiahne maximálnu rýchlosť vyše 400 km/h. 200 kWh batéria sa zas postará o neskutočný dojazd 1 000 km na jedno nabitie. Cena základnej verzie je predbežne stanovená na 200 000 USD. Na trh by mala doraziť v roku 2023.

Iné projekty
------------

Commons
* Spolupracuj na Commons Commons ponúka multimediálne súbory na tému **Tesla Roadster**

Referencie
----------

1. ↑   Tesla Roadster: Všetko, čo potrebujete vedieť o 2. generácii. *TeslaMagazin.sk*. Dostupné online [cit. 2017-12-20].

Zdroj
-----

*Tento článok je čiastočný alebo úplný preklad článku Tesla\_Roadster na anglickej Wikipédii.*